ZAPOSLITVENI OGLAS

TotalAssessment (SIS poslovne storitve d.o.o.)

Delovno mesto: Razvijalec za pomoč pri razvoju dashboard aplikacije psihometričnega ekspertnega sistema

Slovensko startup IT podjetje dejavno na področju psihometrije išče razvijalca, ki obvlada PHP, MySQL in git, zaželeno tudi poznavanje Symphony/Drupal 7, za pomoč pri razvoju dashboard aplikacije ekspertnega sistema.

Delo bo potekalo v naših prostorih v Ljubljanskem univerzitetnem inkubatorju pod mentorstvom in v tesnem sodelovanju z glavnim razvijalcem sistema. Pričakujemo resnost in odgovornost pri opravljanju nalog, zelo zaželena je tudi samoiniciativnost novega člana ekipe, ki bo dobil priložnost za dokazovanje pri razvoju in izboljšavah sistema.

Predviden obseg dela je med 20 in 25 ur tedensko, ob izkazanem ustreznem znanju je možen tudi angažma za daljše obdobje in z večjim obsegom dela. Urna postavka bo določena na podlagi izkazanega znanja v višini med 10 in 12 evrov.

Zainteresirani razvijalce, ki posedujejo navedena znanja, prosimo, da nas kontaktirajo na spletni naslov uros.krasnik@totalassessment.net (v prilogi naj bo dodan CV z referencami kandidata).

O podjetju in ekspertnem sistemu TotalAssessment:

Startup IT podjetje SIS poslovne storitve razvija ekspertni psihometrični sistem TotalAsessment ponuja preprosto in učinkovito orodje za ocenjevanje profesionalnega potenciala in selekcijo človeških virov. Temelji na najsodobnejših psiholoških teorijah in empirično potrjenih spoznanjih. Z njim lahko objektivno izmerimo, ocenimo in primerjamo zmožnosti ter osebne lastnosti in zanimanja posameznikov. Podjetjem tako pomagamo oceniti potencialno uspešnost kandidatov za izbrano delovno mesto, kakor tudi njihov potencial za nadaljnji profesionalni razvoj.

Sistem odlikuje visoka informatiziranost in avtomatizirano izvajanje testiranj, obdelavanje zbranih podatkov ter oblikovanje poročil s profili kandidatov. Njegova prednost je tudi integracija baze delovnih profilov O\*NET On-line, ki omogoča ugotavljanje ustreznosti profilov kandidatov prek primerjave s standardiziranimi profili za več kot 900 različnih delovnih mest.